**AIŠKINAMASIS RAŠTAS (N)**

**SAVIVALDYBĖS TARYBOS SPRENDIMO PROJEKTUI „DĖL SOCIALINIO BŪSTO NUOMOS SĄLYGŲ PAKEITIMO“**

**1. Sprendimo projekto esmė, tikslai ir uždaviniai.**

Sprendimo projektu yra siūloma patenkinti savivaldybės socialinio būsto *(duomenys neskelbtini)*, Klaipėdoje, nuomininkės A. R. prašymą pakeisti nuomos sąlygas, nes pagal 2018 metų Metinės gyventojo (šeimos) deklaracijos duomenis jos deklaruotas turtas daugiau kaip 25 proc. viršija Paramos būstui įsigyti ar išsinuomoti įstatymo (toliau-Įstatymas) 11 straipsnio 2 dalyje nustatytus pajamų dydžius teisei į socialinio būsto nuomą pagrįsti. Dėl šios priežasties teisę nuomotis būstą socialinio būsto nuomos sąlygomis ši nuomininkė prarado.

**2. Projekto rengimo priežastys ir kuo remiantis parengtas sprendimo projektas.**

2.1. Socialinis būstas *(duomenys neskelbtini)*, Klaipėdoje (2 kambariai, 43,57 kv. m naudingojo ploto), atsižvelgiant į savivaldybės gyvenamųjų patalpų nuomos klausimais nagrinėti komisijos posėdžio 2016-11-03 protokolą Nr. ADM-693, A. R. 2017-03-06 Savivaldybės administracijos direktoriaus įsakymu Nr. AD2-191 buvo išnuomotas išimties tvarka, nes šeimoje dviem nepilnamečiams vaikams yra nustatytas sunkus neįgalumas. Vykdydama Įstatyme nustatytą prievolę, nuomininkė Savivaldybės administracijai pateikė 2018 metų Metinę gyventojo (šeimos) turto deklaraciją. Nagrinėjant duomenis buvo nustatyta, kad socialiniame būste gyvenančios nuomininkės 2018 metais gautos pajamos siekė 12216 Eur. Šią sumą sudaro išmokos neįgaliems vaikams ir prisiteisti alimentai iš buvusio vyro vaikų išlaikymui. Tai yra, pajamų dydis 32% viršija Įstatymo 11 straipsnio 2 dalies 1 punkte nurodytą nustatytą didžiausią leistiną trijų asmenų šeimos pajamų dydį, gyvenančių Klaipėdos mieste - 9272 Eur.

A. R. nuomojamo socialinio būsto *(duomenys neskelbtini)*, Klaipėdoje, nuomos mokestis už visą nuomojamą plotą yra 39,61 Eur, Pakeitus socialinio būsto nuomos sąlygas, nuomininkė pirmus metus mokėtų 20% didesnę nuomą – 47,53 Eur, o po metų – 99,03 Eur.

Siūloma tenkinti nuomininkės prašymą, nes iš buto išsikelti su vaikais ji neturi galimybių. Valstybės įmonės Registrų centro Nekilnojamojo turto registro centrinio duomenų banko duomenų bazėje kito jai nuosavybės teise priklausančio būsto nėra įregistruota. Su nuomos sąlygų pakeitimo pasekmėmis ir galimybėmis nuomininkė yra supažindinta.

**3. Kokių rezultatų laukiama.**

Neigiamų specialistų vertinimų negauta. Savivaldybės tarybai priėmus sprendimą, bus patenkinti nuomininkų prašymai ir užtikrintos jų teisės į tolesnę būsto nuomą rinkos sąlygomis.

**5. Išlaidų sąmatos, skaičiavimai, reikalingi pagrindimai ir paaiškinimai.**

Nėra.

**6. Lėšų poreikis sprendimo įgyvendinimui.**

Sprendimui įgyvendinti lėšų nereikia.

**7. Galimos teigiamos ar neigiamos sprendimo priėmimo pasekmės.**

Nėra.

Socialinio būsto skyriaus vedėja Danguolė Netikšienė

Parengė

Socialinio būsto skyriaus vyriausioji specialistė

Edita Riekašienė